**Referat af Teams bestyrelsesmøde i Socialpædagogerne Østjylland**

**fredag den 4. december 2020**

Til stede: Gert Landergren Due, Mette Marhauer, Sara Ellesøe Hansen, Line Hundebøll, Dorte Maarslet Kristensen, Anders Ransby, Peder Appel Würtz, Yasmeen Hollesen, Erik Borring, Dorthe Mortensen, Monica Taasti, Villy Nielsen, Eik Mengers Kirkegaard

Afbud: Jack Ahrendt Kistrup, Thora Birkedal Pedersen

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt med tilføjelse af punkt 3.5. FH lokalt.

**1.2. Dirigenter på bestyrelsesmøderne**

FU indstiller, at Sara og Yasmeen er dirigenter på bestyrelsesmøderne fremover.

Indstillingen blev godkendt.

**2. Behandlings- og beslutningspunkter**

**2.1. Hovedbestyrelsesmødet den 17. december 2020**

Som der står i dagsordenen, har vi endnu ikke modtaget HB dagsorden for mødet den 17. december.

Gert: Vi skal på det kommende HB møde behandle og stemme om de forskellige HB udvalg. Vi har indsendt kredsens indstillinger.

Der vil ligeledes træffes beslutning om, hvorvidt kredsene får midler ud til implementering af de to kongrestemaer.

Når vi har modtaget dagsordenen til HB mødet vurderer vi i FU, om der er behov for en skriftlig behandling af punkter.

**2.2. Muligheder for dispensation af eksternt organisationscirkulære nr. 10, valg af tillidsrepræsentant og suppleant.**

Mette: Dispensationsmulighederne blev drøftet på kongressen, og det blev besluttet, at kompetencen til at behandle og give dispensation ligger i kredsen. Vi beder bestyrelsen mandat til, at FU udarbejder en procedure for dispensation. Vi vil naturligvis følge organisationscirkulærets anvisninger.

Bestyrelsen gav FU mandat til at udarbejde en procedure for dispensation.

**2.3. Budgetopfølgning 3. kvartal 2020**

Mette gennemgik materialet, og bestyrelsen tog budgetopfølgningen til efterretning.

**2.4. Evaluering af kongressen**

Gert:

Det gik jo godt også med teknikken. Vi kom igennem, og selvom det var en noget anderledes kongres var der gode diskussioner.

Bemærkninger:

En meget intens dag, men generelt en god kongres

Mangler måske nuancer i debatterne

Refleksioner over hvorfor vi behandlede organisationscirkulæret på kongressen

Flere nye delegerede har givet udtryk for, at det var nemmere at deltage i et virtuelt møde

Spørgsmål om at indkalde kongresdelegationen til evaluering

Gert: Vi fornemmede, at der var klarhed over kongressens dagsordenspunkter.

Forbundet har planer om, at samle kongressen til forår / sommer, hvor tanken er at behandle de to kongrestemaer mere i dybden. Bliver det en realitet, kan vi evaluere sammen med vores delegation der. Vi har i FU tænkt, at vi vil involvere de kongresdelegerede i forskellige temadrøftelser, som vi forhåbentlig kan komme i gang med snart.

**2.5. Evaluering af generalforsamlingen**

Som formand må man godt sige, som Gert gjorde: Det var en noget fesen omgang.

Da vi konstaterede, at der ikke var ret mange tilmeldte til generalforsamlingen, valgte FU at tage beslutning om, ikke at bruge AV Centret – og dermed 50.000 kr. til at stå for generalforsamlingen.

Bemærkninger:

Afstemningen var lidt usikker

I gjorde det fremragende, en noget speciel generalforsamling, og FU har taget en fornuftig beslutning i forhold til at afmelde AV Centret

Røv kedelig generalforsamling, men pædagogisk godt ledet af dirigenten, savnede at synge.

**2.6. Årsplan for bestyrelsesmøder 2021**

Godkendt med tilføjelse af et møde den 29. november

Opdateret årsplan sendes ud sammen med referatet.

**2.7. Faglige temaeftermiddage 2021**

Gert – FU’s tanker om form og indhold:

Vi har flyttet 3 medlemsarrangementer fra 2020 til 2021 med fastsatte datoer, og så har vi jo skruet op for virtuelle arrangementer, det er trods alt en måde at række ud til medlemmerne på. Vi har inviteret andre kredse med til de virtuelle arrangementer.

Fremtiden er, at når vi kan holde fysiske møder igen, vil vi lave en kombination af fysisk fremmøde og streaming. Vi arbejder på, at holde arrangementer sammen med Midt- og Vestjylland, for på den måde at kunne doble op på antallet.

Bemærkninger:

Glæder os til at vi kan mødes fysisk igen, positiv over for kombinationen af fysisk fremmøde og streamning. Det giver nye muligheder for at kunne samle arbejdspladsen.

Spørgsmål: kan man optage streamingen og give de der ikke har mulighed for at deltage et døgn til at se oplægget?

Gert svarede på spørgsmålet om at optage oplæggene. Der kan ligge noget i forhold til ophavsret, og at foredragsholderne jo lever af de enkelte arrangementer. Men vi kan undersøge det.

Bestyrelsens ideer til oplægsholdere:

Line: Bjarne Hesselbæk – om hans bog: Befrielsen. De udviklingshæmmedes historie i Danmark

Erik: Politikermøde i forbindelse med kommunalvalg

Gert: Temaeftermiddagene handler om faget

Anders: Bjarne Lau Henriksen

Der er efterfølgende indsendt følgende ideer:

Line: Astrid Elkjær Sørensen om hvorfor vi ikke har ligeløn/ligestilling i et historisk perspektiv.

Karin Cohr Lützen om forsorgen i et historisk perspektiv, har skrevet ”velgørenhed” i serien Danmarkshistorier

Til generalforsamlingen: Arbejder sange, Bertel Nygaard, lektor ved Aarhus Universitet

Som opfølgning på Vincent Hendricks – Center for digital dannelse om hvordan vi passer på de sårbare på nettet.

Dorte: Susanne Drachmann, Mette Lindhardt, Marie Brixtoftes bog 'Kun når det regner', Freddy Meyer om surstråler, Alexander Kjerulf, Karen Marie Lillelund

FU vender tilbage med en plan for 2021.

**3. Orienteringspunkter**

**3.1. Medlemsarrangement med Peter Øvig Knudsen og Vincent F. Hendricks**

Gert: Det var to meget forskellige oplæg, men det gik super godt.

**3.2. Mulig samarbejdserklæring med Randers Kommune henhørende Covid19**

Gert: Kommunaldirektøren i Randers havde inviteret vores tillidsrepræsentanter til møde om en eventuel aftale i forbindelse med Covid19. Vi deltog i mødet og fik dem gjort forståelige, at vores tillidsrepræsentanter ikke har kompetencen til at indgå sådanne aftaler.

Når – hvis vi får en aftale, får bestyrelsen den ud til orientering.

**3.3. Online oplæg for de studerende på VIA Aarhus og Diakonhøjskolen**

Sara: Vi afholdte i samarbejde med PLS et rigtig godt online arrangement hvor Susanne Drakmann fra VIS i Skanderborg hold oplæg om praksisnær konflikthåndtering. Der deltog over 50 studerende.

**3.4. Status på familieplejeområdet**

Mette: Det har ikke været muligt at mægle mellem Socialpædagogerne og PLF, så nu har vi en reel grænsesag. PLF er fremme i skoene, f.eks. har de sendt invitationer ud til alle kommunerne, med opfordring til at videresende disse til familieplejerne. Blandt andet har Skanderborg Kommune sendt invitationerne videre – det er så slået fast, at det ikke kommer til at ske igen.

Gert og Mette har været på besøg i Skanderborg på et udvalgsmøde om familieplejeområdet.

Den 5. december er der et arrangement for familieplejere om hverdagstraumer.

**3.5. Status på FH lokalt**

Gert: Vi har i FU brugt og bruger rigtig meget tid på de lokale FH konstellationer. Der blev givet en status på Horsens – Hedensted, Østjylland og FH Aarhus.

Sara: Horsens – Hedensted, bestyrelsens sammensætning og kontingentet skal på plads.

Mette: Østjylland, der er diskussioner om hvorvidt formanden skal være aflønnet, frikøbt eller frivillig. Der nedsættes et midlertidigt forretningsudvalg, hvor der vil blive peget på Mette som medlem af.

Gert: - Aarhus

Der bøvles med nye vedtægter hvor bl.a. flertalsbeskyttelse er et issue. FH’s hovedbestyrelse vil ikke godkende vores forslag til vedtægter. Kompromisset blev, at der indskrives en passus i forretningsordenen. Vi var ellers klar til en revolution ☺

Gert træder tilbage som næstformand, og får en plads i forretningsudvalget i Aarhus.

**4. Eventuelt**

Anders: Hvad med virtuelle møder og frikøb.

Gert: Hvis man kan planlægge sig ud af det, kan man vel arbejde, hvis ikke har vi mulighed for at yde frikøb. Det beror på individuel vurdering.